PMIndiaData/PMIndiaSum huggingface dataset:
പ്രധാനമന്ത്രിയും  യു  .എസ്സ് . പ്രസിഡന്റ് ഡൊണാൾഡ് ട്രംപും  നവവത്സര ആശംസകൾ കൈമാറി

പ്രധാനമന്ത്രി ശ്രീ. നരേന്ദ്ര മോദിയും യു .എസ്സ് . പ്രസിഡന്റ് ഡൊണാൾഡ് ട്രംപും കഴിഞ്ഞ ദിവസം വൈകിട്ട് ഒരു ടെലിഫോൺ സംഭാഷണത്തിലൂടെ നവവത്സര ആശംസകൾ കൈമാറി. ആദ്യ ഇന്ത്യ, യു .എസ്സ് ., ജപ്പാൻ ത്രികക്ഷി ഉച്ചകോടി , 2 + 2 സംഭാഷണ സംവിധാനത്തിന് തുടക്കമിട്ടത് മുതലായ സംഭവവികാസങ്ങളിൽ അവർ മതിപ്പു പ്രകടിപ്പിച്ചു. പ്രതിരോധം, ഭീകരവിരുദ്ധ പ്രവർത്തനം , ഊർജ്ജം, മേഖലാ , ആഗോള വിഷയങ്ങളിൽ ഏകോപനം തുടങ്ങിയവയിൽ വർധിച്ചു വരുന്ന ഉഭയകക്ഷി സഹകരണത്തിൽ രണ്ട് നേതാക്കളും സന്തുഷ്ടി രേഖപ്പെടുത്തി. 2019 ലും ഇന്ത്യ -യൂ .എസ്സ് ഉഭയകക്ഷി ബന്ധങ്ങൾ കൂടുതൽ ശക്തിപ്പെടുതുന്നതിലേയ്ക്ക് സഹകരിച്ചു പ്രവർത്തിക്കാൻ അവർ ഒരു പോലെ യോജിപ്പ് പ്രകടിപ്പിച്ചു.
വിദ്യാഭ്യാസ യോഗ്യതകള്‍ പരസ്പരം അംഗീകരിക്കുന്നതിനായി ഇന്ത്യയും ഫ്രാന്‍സും കരാര്‍ ഒപ്പുവെക്കുന്നതിനു മന്ത്രിസഭ അനുമതി നല്‍കി

വിദ്യാഭ്യാസ യോഗ്യതകളും ഇരു രാജ്യങ്ങൡലുമുള്ള അംഗീകൃത വിദ്യാഭ്യാസ സ്ഥാപനങ്ങളില്‍ പഠിച്ച കാലഘട്ടവും പരസ്പരം അംഗീകരിക്കുന്നതിന് ഇന്ത്യയും ഫ്രാന്‍സും കരാര്‍ ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഫ്രഞ്ച് പ്രസിഡന്റിന്റെ ഇന്ത്യാ സന്ദര്‍ശന വേളയില്‍ ഈ കരാര്‍ ഒപ്പിടുമെന്നാണു പ്രതീക്ഷിക്കപ്പെടുന്നത്. ഇന്ത്യയും ഫ്രാന്‍സുമായി വിദ്യാഭ്യാസ രംഗത്തുള്ള ബന്ധം മെച്ചപ്പെടുന്നതിനു കരാര്‍ സഹായകമാകുമെന്നാണു പ്രതീക്ഷിക്കുന്നത്. ഇരു രാജ്യങ്ങളിലും പഠിക്കാന്‍ അവസരം ലഭിക്കുന്നതോടെ വിദ്യാര്‍ഥികളുടെ യാത്രകള്‍ പ്രോല്‍സാഹിപ്പിക്കപ്പെടുമെന്നും പുതുമയാര്‍ന്ന പങ്കാളിത്തങ്ങളിലൂടെയും സഹകരണങ്ങളിലൂടെയും ഗവേഷണ പ്രവര്‍ത്തനങ്ങൡലൂടെയും ഉന്നതവിദ്യാഭ്യാസം മെച്ചപ്പെടുമെന്നും അത് ഇന്ത്യയിലെ വിദ്യാഭ്യാസത്തിന്റെ മേന്‍മ വര്‍ധിപ്പിക്കുമെന്നും കരുതപ്പെടുന്നു.
നേപ്പാള്‍ ഉപപ്രധാനമന്ത്രി ശ്രീ. ബിമലേന്ദ്ര നിഥി പ്രധാനമന്ത്രിയെ സന്ദര്‍ശിച്ചു

നേപ്പാള്‍ ഉപപ്രധാനമന്ത്രിയും ആഭ്യന്തരമന്ത്രിയുമായ ശ്രീ. ബിമലേന്ദ്ര നിഥി പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. നേപ്പാള്‍ ഉപ പ്രധാനമന്ത്രിയും ആഭ്യന്തരമന്ത്രിയുമായി തെരഞ്ഞെടുക്കപ്പെട്ടതിന് ശ്രീ. ബിമലേന്ദ്ര നിഥിയെ പ്രധാനമന്ത്രി അഭിനന്ദിച്ചു. പ്രധാനമന്ത്രി പുഷ്പ കമല്‍ ദഹാല്‍ പ്രചണ്ഡയുടെ നേതൃത്വത്തിലുള്ള പുതിയ നേപ്പാള്‍ ഗവണ്‍മെന്റിന് പ്രധാനമന്ത്രി ആശംസകള്‍ നേരുകയും ചെയ്തു. നേപ്പാളിലെ സംഭവവികാസങ്ങള്‍ ശ്രീ. ബിമലേന്ദ്ര നിഥി പ്രധാനമന്ത്രിക്കു വിശദീകരിച്ചുനല്‍കി. ഇന്ത്യയും നേപ്പാളും തമ്മിലുള്ള ബന്ധം കേവലം രണ്ടു ഗവണ്‍മെന്റുകള്‍ തമ്മില്‍ ഉള്ളതല്ലെന്നും ഇരു രാജ്യങ്ങളിലെയും ജനങ്ങള്‍ തമ്മിലുള്ളതാണെന്നും ചൂണ്ടിക്കാട്ടിയ പ്രധാനമന്ത്രി, നേപ്പാളുമായുള്ള പരമ്പരാഗത ബന്ധം മെച്ചപ്പെടുത്തുന്നതിന് ഇന്ത്യ പ്രതിജ്ഞാബദ്ധമാണെന്നു വ്യക്തമാക്കുകയും ചെയ്തു. ഭൂകമ്പത്തിനേശഷം പുനര്‍നിര്‍മാണത്തിനായി നേപ്പാള്‍ ഗവണ്‍മെന്റും ജനങ്ങളും നടത്തുന്ന യജ്ഞങ്ങളെ പിന്തുണയ്ക്കാന്‍ ഇന്ത്യ സന്നദ്ധമാണെന്നു പ്രധാനമന്ത്രി പറഞ്ഞു. പരമാവധി നേരത്തേ ഇന്ത്യ സന്ദര്‍ശിക്കാനായി നേപ്പാള്‍ പ്രധാനമന്ത്രിക്കുള്ള ക്ഷണം ശ്രീ. മോദി കൈമാറുകയും ചെയ്തു.
മലേഷ്യന്‍ പാര്‍ലമെന്റ് അംഗം ദാതുക്ക് സെരി അന്‍വര്‍ ഇബ്രാഹിം പ്രധാനമന്ത്രി നരേന്ദ്ര മോദിയെ സന്ദര്‍ശിച്ചു

മലേഷ്യന്‍ പാര്‍ലമെന്റ് അംഗവും മലേഷ്യയിലെ പാര്‍ത്തി കെയ്ഡിലെന്‍ റെക്യാത് പാര്‍ട്ടി നേതാവുമായ ദാതുക്ക് സെരി അന്‍വര്‍ ഇബ്രാഹിം ന്യൂഡല്‍ഹിയില്‍ ഇന്ന് പ്രധാനമന്ത്രി നരേന്ദ്ര മോദിയെ സന്ദര്‍ശിച്ചു. മലേഷ്യന്‍ പാര്‍മെന്റിലെ രണ്ട് അംഗങ്ങളായ കേശവന്‍ സുബ്രഹ്മണ്യന്‍, സന്താരകുമാര രാമനായിഡു എന്നിവരും ശ്രീ. ഇബ്രാഹിമിനോടൊപ്പം ഉണ്ടായിരുന്നു. പി.കെ.ആര്‍. പാര്‍ട്ടിയുടെ പ്രസിഡന്റായി അടുത്തിടെ തിരഞ്ഞെടുക്കപ്പെട്ട ശ്രീ. ഇബ്രാഹിമിനെ പ്രധാനമന്ത്രി അഭിനന്ദിച്ചു. 2018 മേയില്‍ മലേഷ്യയില്‍ നടന്ന തങ്ങളുടെ കൂടിക്കാഴ്ചയെ പ്രധാനമന്ത്രി സ്‌നേഹപൂര്‍വ്വം അനുസ്മരിച്ചു. മലേഷ്യന്‍ പ്രധാനമന്ത്രി ഡോ. മഹാതിര്‍ മുഹമ്മദിനോടുള്ള ഊഷ്മളമായ സ്‌നേഹാദരങ്ങളും പ്രധാനമന്ത്രി അദ്ദേഹത്തിന് കൈമാറി. പരസ്പര താല്‍പര്യമുള്ള ഉഭയകക്ഷി, മേഖലാ, ആഗോള വിഷയങ്ങളും ഇരു നേതാക്കളും ചര്‍ച്ച ചെയ്തു
ഇന്ത്യന്‍ നേവല്‍ മെറ്റീരിയല്‍ മാനേജ്‌മെന്റ് സര്‍വീസിന് അനുമതി

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഇന്ത്യന്‍ നേവല്‍ മെറ്റീരീയല്‍ മാനേജ്‌മെന്റ് സര്‍വീസ്(ഐ.എന്‍.എം.എം.എസ്) എന്ന പേരില്‍ ഒരു സംഘടിത ‘എ’ ഗ്രൂപ്പ് എഞ്ചിനീയറിംഗ് സര്‍വ്വീസിന് രൂപം നല്‍കാന്‍ അനുമതി നല്‍കി. അതോടൊപ്പം നിലവില്‍ ഇന്ത്യന്‍ നേവിയിലെ നേവല്‍ സ്‌റ്റോര്‍ ഓഫീസര്‍ ഗ്രൂപ്പ് ‘എ’ കേഡര്‍ ഘടനയില്‍ ഇതിനനുസൃതമായ മാറ്റം വരുത്തുന്നതിനും അനുമതി നല്‍കി. ഗ്രൂപ്പ് ‘എ’ സര്‍വീസിന്റെ രൂപീകരണം ഏറ്റവും മികച്ച പ്രതിഭകളെ ആകര്‍ഷിക്കുകയും സാങ്കേതികമായി യോഗ്യതയുള്ള മെറ്റീരിയല്‍ മാനേജര്‍മാരെ ലഭ്യമാക്കുന്നതിന് സഹായിക്കുകയും ചെയ്യും. ഇത് നേവി സ്‌റ്റോറുകളിലെ സാമഗ്രികളുടെ കൈകാര്യം ചെയ്യല്‍ കൂടുതല്‍ കാര്യക്ഷമമാക്കുകയും ഏത് സമയത്തും നാവികസേനയെ പ്രവര്‍ത്തനസജ്ജമാക്കി നിര്‍ത്തുന്നതിന് സഹായിക്കുകയും ചെയ്യും. ഈ നിര്‍ദ്ദിഷ്ട ഐ.എന്‍.എം.എം.എസ് ലഭ്യമായതില്‍ മികച്ച പ്രതിഭകളെ ആകര്‍ഷിക്കുന്നതോടൊപ്പം ഇന്ത്യന്‍ നേവിയുടെ സാമഗ്രികളുടെ ൈകകാര്യ പ്രവര്‍ത്തനങ്ങള്‍ നല്ലരീതിയില്‍ നടപ്പാക്കുന്നതിന് വേണ്ട സാങ്കേതികമായി മികവുള്ള മെറ്റീരിയല്‍ മാനേജര്‍മാരെ കരുതിവയ്ക്കുന്നതിനും സഹായിക്കും. ഒപ്പം ഉദ്യോഗസ്ഥര്‍ക്ക് കൂടുതല്‍ മികച്ച തൊഴില്‍ സാദ്ധ്യതകളും ലഭ്യമാക്കും.
പ്രധാനമന്ത്രിയും സ്‌പെയിന്‍ പ്രധാനമന്ത്രിയും ടെലിഫോണില്‍ ചര്‍ച്ച നടത്തി

സ്‌പെയിന്‍ പ്രധാനമന്ത്രിക്കു തുല്യമായ പദവി വഹിക്കുന്ന പ്രസിഡന്റ് ബഹുമാനപ്പെട്ട പെദ്രോ സാഞ്ചെസ് പെരെസ്-കസ്റ്റെജനുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ ചര്‍ച്ച നടത്തി. കോവിഡ്-19 മഹാവ്യാധി ഉയര്‍ത്തുന്ന ആഗോള വെല്ലുവിളി സംബന്ധിച്ചായിരുന്നു ചര്‍ച്ച. സ്‌പെയിനില്‍ രോഗബാധ നിമിത്തം ആള്‍നാശം സംഭവിച്ചതില്‍ അനുശോചനമറിയിച്ച പ്രധാനമന്ത്രി, രോഗം ബാധിച്ചു ചികില്‍സയിലുള്ളവര്‍ വേഗം സുഖം പ്രാപിക്കട്ടെയെന്ന് ആശംസിച്ചു. അദ്ദേഹം രോഗത്തെ നേരിടുന്നതിനുള്ള സ്‌പെയിനിന്റെ ശ്രമങ്ങളോട് ഐക്യദാര്‍ഢ്യം പ്രഖ്യാപിച്ചു. സാധ്യമായ എല്ലാ സഹായങ്ങളും വാഗ്ദാനം ചെയ്തു. ആഗോള ആരോഗ്യ പ്രതിസന്ധിയെ നേരിടുന്നതില്‍ രാജ്യാന്തര സഹകരണം പ്രധാനമാണെന്ന് ഇരു നേതാക്കളും പരസ്പരം സമ്മതിച്ചു. കോവിഡ് കാലത്തിനുശേഷം മനുഷ്യകേന്ദ്രീകൃതമായ ആഗോളവല്‍ക്കരണമെന്ന ആശയം രൂപീകൃതമാകണമെന്ന പ്രധാനമന്ത്രിയുടെ ആശയത്തോടു സ്പാനിഷ് പ്രധാനമന്ത്രി യോജിച്ചു. മഹാവ്യാധി നിമിത്തം വീടുകളില്‍ അടച്ചുകഴിയേണ്ടിവരുന്നവര്‍ക്കു മാനസികവും ശാരീരികവുമായ ആരോഗ്യം ഉറപ്പാക്കുന്നതിനു യോഗയും ഔഷധച്ചെടികളില്‍നിന്ന് ഉണ്ടാക്കുന്ന പരമ്പരാഗത മരുന്നുകളും ഉപയോഗപ്പെടുത്താമെന്ന് ഇരു നേതാക്കളും പരസ്പരം സമ്മതിച്ചു. കോവിഡ്-19 പടരുന്ന സാഹചര്യത്തില്‍ ഇരു രാജ്യങ്ങളുടെയും പ്രതിനിധികള്‍ സദാ ബന്ധം നിലനിര്‍ത്തണമെന്നും ആവശ്യമെന്നു കണ്ടാല്‍ സഹായിക്കാന്‍ തയ്യാറാകണമെന്നും അവര്‍ പരസ്പരം ഓര്‍മിപ്പിച്ചു.
രാജ്യത്ത് 10 തണ്ണീർത്തടങ്ങൾ കൂടി റാംസർ സൈറ്റുകളായി പ്രഖ്യാപിച്ചതിൽ പ്രധാനമന്ത്രി സന്തുഷ്ടി  പ്രകടിപ്പിച്ചു

രാജ്യത്ത് 10 തണ്ണീർത്തടങ്ങൾ കൂടി റാംസർ സൈറ്റുകളായി നിയോഗിക്കപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പ്രധാനമന്ത്രി ട്വീറ്റ് ചെയ്തു; "ഇന്ത്യയിലെ 10 തണ്ണീർത്തടങ്ങൾ കൂടി റാംസർ സൈറ്റുകളായി നിയുക്തമാക്കിയതിൽ ഓരോ പരിസ്ഥിതി സ്നേഹികൾക്കും സന്തോഷം തോന്നും. കഴിഞ്ഞ മാസം 5 സൈറ്റുകൾ ഇതേ അംഗീകാരം നേടിയിരുന്നു. ഇത് നമ്മുടെ പ്രകൃതിദത്തമായ ചുറ്റുപാടുകളെ സംരക്ഷിക്കാനുള്ള നമ്മുടെ പ്രതിബദ്ധത വർദ്ധിപ്പിക്കും."
ഇന്ത്യയിലെയും, സൗദി അറേബ്യയിലേയും ചാര്‍ട്ടേര്‍ഡ് അക്കൗണ്ടന്റ്മാരുടെ സഹകരണത്തിനുള്ള ധാരണാപത്രം പുതുക്കി

ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ചാര്‍ട്ടേര്‍ഡ് അക്കൗണ്ടന്റ്‌സ് ഓഫ് ഇന്ത്യ (ഐ.സി.എ.ഐ) യും, സൗദി അറേബ്യയുടെ സൗദി ഓര്‍ഗനൈസേഷന്‍ ഫോര്‍ സര്‍ട്ടിഫൈഡ് പബ്ലിക്ക് അക്കൗണ്ടന്റ്‌സ് (എസ്.ഒ.സി.പി.എ) യും തമ്മില്‍ പരസ്പര സഹകരണത്തിന് 2014 ല്‍ ഒപ്പുവച്ച ധാരണാപത്രത്തിനും അതിന്റെ പുതുക്കലിനും പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. കോര്‍പ്പറേറ്റ് ഭരണ നിര്‍വ്വഹണം, സാങ്കേതിക ഗവേഷണവും ഉപദേശവും, ഗുണനിലവാരം ഉറപ്പാക്കല്‍, ഫോറന്‍സിക്ക് അക്കൗണ്ടിംഗ്, ചെറുകിട ഇടത്തരം മേഖലയുമായി ബന്ധപ്പെട്ട കാര്യങ്ങള്‍, ഇസ്ലാമിക് ഫിനാന്‍സ്, തൊഴില്‍പരമായ മികവിന്റെ വികസനം എന്നിവയുള്‍പ്പെടെ അക്കൗണ്ടന്‍സി രംഗത്ത് ഉഭയകക്ഷി താല്‍പര്യമുള്ള വിവിധ വിഷയങ്ങളില്‍ പരസ്പര സഹകരണം പ്രോത്സാഹിപ്പിക്കുന്നതിന് ലക്ഷ്യമിട്ടുള്ളതാണ് ധാരണാപത്രം. പ്രധാന ഫലങ്ങള്‍: ഐ.സി.എ.ഐ. അംഗങ്ങള്‍, വിദ്യാര്‍ത്ഥികള്‍ അവരുടെ സംഘടനകള്‍ മുതലായവരുടെ ഉത്തമതാല്‍പര്യങ്ങള്‍ക്കനുസൃതമായി ഇരുകൂട്ടര്‍ക്കും പ്രയോജനകരമായ ഒരു ബന്ധം വികസിപ്പിച്ചെടുക്കുകയാണ് ലക്ഷ്യം. ഐ.സി.എ.ഐ. അംഗങ്ങള്‍ക്ക് തങ്ങളുടെ തൊഴില്‍ പരമായ മേഖലകള്‍ വികസിപ്പിക്കാന്‍ ധാരണാപത്രം വഴിയൊരുക്കുന്നു. ഇരു രാജ്യങ്ങളിലെയും തദ്ദേശവാസികളുടെ ശേഷി വികസനം ശക്തിപ്പെടുത്തുന്നതിനുള്ള ഒരു സംവിധാനമായി ഐ.സി.എ.ഐ. മാറും. അക്കൗണ്ടിംഗ്, ഓഡിറ്റിംഗ് തൊഴില്‍ മേഖലയിലെ മികവ് വികസിപ്പിക്കുന്നതിന് ഐ.സി.എ.ഐ. യെ ധാരണാപത്രം സഹായിക്കും. ഗുണഭോക്താക്കള്‍ : സൗദി അറേബ്യയിലേയും, ജിദ്ദയിലേയും, റിയാദിലേയും മൂന്ന് ചാപ്റ്ററുകളിലായി 200 ലധികം അംഗങ്ങളുള്ള ശക്തമായ സാന്നിദ്ധ്യമായി ഐ.സി.എ.ഐ. മാറിയിട്ടുണ്ട്. ഐ.സി.എ.യും എസ്.ഒ.സി.പി.എ.യും തമ്മിലുള്ള കരുത്തുറ്റ പ്രവര്‍ത്തന ബന്ധങ്ങള്‍ വഴി ഇന്ത്യയിലെ ചാര്‍ട്ടേര്‍ഡ് അക്കൗണ്ടന്റുമാര്‍ക്കും സ്വന്തം നാട്ടിലും, സൗദി അറേബ്യയിലും ഗണ്യമായ തൊഴിലവസരം സൃഷ്ടിക്കപ്പെടും. പശ്ചാത്തലം : ഇന്ത്യയിലെ ചാര്‍ട്ടേര്‍ഡ് അക്കൗണ്ടന്‍സി തൊഴില്‍ മേഖലയെ നിയന്ത്രിക്കുന്നതിന് പാര്‍ലമെന്റ് പാസ്സാക്കിയ 1949 ലെ ചാര്‍ട്ടേര്‍ഡ് അക്കൗണ്ടന്റ്‌സ് നിയമ പ്രകാരം നിയമപരമായി സ്ഥാപിക്കപ്പെട്ട സംഘടനയാണ് ഇന്‍സ്റ്റിറ്റ്യൂട്ട് ഓഫ് ചാര്‍ട്ടേര്‍ഡ് അക്കൗണ്ടന്റ്‌സ് ഓഫ് ഇന്ത്യ (ഐ.സി.എ.ഐ). സൗദി ഓര്‍ഗനൈസേഷന്‍ ഫോര്‍ സര്‍ട്ടിഫൈഡ് പബ്ലിക്ക് അക്കൗണ്ടന്റ്‌സ് (എസ്.ഒ.സി.പി.എ) ആകട്ടെ ആ രാജ്യത്തെ രാജ കല്‍പ്പന പ്രകാരം രൂപീകരിക്കപ്പെട്ട പ്രൊഫഷണല്‍ സംഘടനയാണ്.
ബാലിസ്റ്റിക് മിസൈല്‍ പ്രതിരോധ ശേഷി വിജയകരമായി തെളിയിച്ച ശാസ്ത്രജ്ഞര്‍ക്ക് പ്രധാനമന്ത്രിയുടെ അഭിനന്ദനം

ഇന്ത്യയുടെ ബാലിസ്റ്റിക് മിസൈല്‍ പ്രതിരോധ ശേഷി വിജയകരമായി തെളിയിച്ച പ്രതിരോധ ശാസ്ത്രജ്ഞരെ പ്രധാനമന്ത്രി ശ്രീ. നരേന്ദ്ര മോദി ഹാര്‍ദ്ദമായി അഭിനന്ദിച്ചു. ”ഇതോടെ ഈ ശേഷിയുള്ള അഞ്ച് രാജ്യങ്ങളുടെ തിരഞ്ഞെടുത്ത ഗ്രൂപ്പില്‍ ഇന്ത്യയും അംഗമായി. രാഷ്ട്രത്തിനാകെ അഭിമാന മുഹൂര്‍ത്തമാണിത്.”, പ്രധാനമന്ത്രി പറഞ്ഞു.
ബി.പി.എല്‍ കുടുംബത്തിലെ സ്ത്രീകള്ക്ക്ാ സൗജന്യ എല്‍.പി.ജി. കണക്ഷന്‍ പദ്ധതിയ്ക്ക് കേന്ദ്ര മന്ത്രിസഭയുടെ അനുമതി

ബി.പി.എല്‍ കുടുംബത്തിലെ സ്ത്രീകള്ക്ക്ാ സൗജന്യ എല്‍.പി.ജി. കണക്ഷന്‍ നല്കു ന്നതിനുള്ള പദ്ധതിയായ ”പ്രധാനമന്ത്രി ഉജ്ജ്വല യോജനയ്ക്ക്” ് കേന്ദ്ര മന്ത്രിസഭയുടെ സാമ്പത്തികകാര്യ സമിതി അംഗീകാരം നല്കിള. 8000 കോടി രൂപയാണ് ഈ പദ്ധതിയ്ക്കായി വകയിരുത്തിയിട്ടുള്ളത്. ഓരോ ബി.പി.എല്‍ കുടുംബത്തിനും എല്‍.പി.ജി. കണക്ഷന്‍ എടുക്കാന്‍ 1600 രൂപയുടെ സാന #്പത്തിക സഹായം ലഭിക്കും. സംസ്ഥാന ഗവണ്മെകന്റുമായി കൂടി ആലോചിച്ചായിരിക്കും അര്ഹ7രായ ബിയ.പി.എല്‍ കുടുംബങ്ങളെ കണ്ടെത്തുക. 2016-17, 2017-18, 2018-19 വര്ഷകങ്ങളിലായിരിക്കും പദ്ധതി നടപ്പിലാക്കുക. രാജ്യത്തിന്റെ ചരിത്രത്തില്‍ ഇതാദ്യമായിട്ടാണ്. കേന്ദ്ര പെട്രാളിയം, പ്രകൃതി വാതക മന്ത്രാലയംപാവപ്പെട്ട കുടുംബങ്ങളിലെ കോടിക്ക ണക്കിന് സ്ത്രീകള്ക്ക് ഗുകരമായൊരു ക്ഷേമ പദ്ധതി നടപ്പിലാക്കുന്നതി.
സെയ്ഷല്സ്ത പ്രസിഡന്റിന്റെ ഇന്ത്യ സന്ദര്ശടന വേളയില്‍ ഒപ്പുവച്ച ധാരണാപത്രങ്ങളുടെ പട്ടിക

ക്രമ നമ്പര്‍ ധാരണാപത്രം / കരാര്‍ ഇന്ത്യയ്ക്ക് വേണ്ടി ഒപ്പുവച്ചത് സെയ്ഷല്‍സിനുവേണ്ടി ഒപ്പുവച്ചത് 1 സെയ്ഷല്‍സിലെ തദ്ദേശ ഭരണ സ്ഥാപനങ്ങള്‍, വിദ്യാഭ്യാസ, തൊഴിലധിഷ്ഠിത സ്ഥാപനങ്ങള്‍ മുഖേന ചെറുകിട, ഇടത്തരം പദ്ധതികള്‍ നടപ്പിലാക്കുന്നതിന് ഇന്ത്യന്‍ സാമ്പത്തിക സഹായം നല്‍കാനുള്ള ധാരണാപത്രം വിദേശകാര്യ സഹമന്ത്രി ശ്രീ. എം.ജെ. അക്ബര്‍ ശ്രീമതി പമീല ചാര്‍ലറ്റി കര ഗതാഗത, ഹാബിറ്റാറ്റ് ഇന്‍ഫ്രാസ്ട്രക്ച്ചര്‍ മന്ത്രി 2 ഇന്ത്യയുടെ പനാജി നഗരത്തെയും സെയ്ഷല്‍സിലെ വിക്‌ടോറിയ നഗരത്തെയും ഇരട്ട നഗരങ്ങളാക്കി സൗഹൃദവും, സഹകരണവും വര്‍ദ്ധിപ്പിക്കുന്നതിനുള്ള കരാര്‍. വിദേശകാര്യ സഹമന്ത്രി ശ്രീ. എം.ജെ. അക്ബര്‍ ശ്രീമതി പമീല ചാര്‍ലറ്റി കര ഗതാഗത, ഹാബിറ്റാറ്റ് ഇന്‍ഫ്രാസ്ട്രക്ച്ചര്‍ മന്ത്രി 3 സൈബര്‍ സുരക്ഷ സംബന്ധിച്ച് കേന്ദ്ര ഇലക്‌ട്രോണിക്‌സ്, ഐ.റ്റി. മന്ത്രാലയത്തിന് കീഴിലുള്ള ഇന്ത്യന്‍ കമ്പ്യൂട്ടര്‍ എമര്‍ജന്‍സി റസ്‌പോണ്‍സ് ടീമും (സി.ഇ.ആര്‍.റ്റി. – ഇന്‍) സെയ്ഷല്‍സിലെ ഇന്‍ഫര്‍മേഷന്‍, കമ്മ്യൂണിക്കേഷന്‍ ടെക്‌നോളജി വകുപ്പും തമ്മിലുള്ള ധാരണാപത്രം. വിദേശകാര്യ സഹമന്ത്രി ശ്രീ. എം.ജെ. അക്ബര്‍ ശ്രീ. ചാള്‍സ് ബാസ്റ്റീന്‍, ഫിഷറീസ്, കൃഷി മന്ത്രി 4 ഇന്ത്യയും, സെയ്ഷല്‍സും തമ്മില്‍ 2018-2022 കാലയളവില്‍ സാംസ്‌കാരിക വിനിമയ പരിപാടി വിദേശകാര്യ സഹമന്ത്രി ശ്രീ. എം.ജെ. അക്ബര്‍ ശ്രീമതി പമീല ചാര്‍ലറ്റി കര ഗതാഗത, ഹാബിറ്റാറ്റ് ഇന്‍ഫ്രാസ്ട്രക്ച്ചര്‍ മന്ത്രി 5 ഇന്ത്യന്‍ നാവിക സേനയും, സെയ്ഷല്‍സിലെ നാഷണല്‍ ഇന്‍ഫര്‍മേഷന്‍ ഷെയറിംഗ് ആന്റ് കോ-ഓര്‍ഡിനേഷന്‍ കേന്ദ്രവും തമ്മില്‍ സൈനികേതര, വാണിജ്യ കപ്പലുകള്‍ സംബന്ധിച്ച വിവരങ്ങള്‍ കൈമാറുന്നതിനുള്ള സാങ്കേതിക കരാര്‍. വിദേശകാര്യ സഹമന്ത്രി ശ്രീ. എം.ജെ. അക്ബര്‍ ശ്രീ. ചാള്‍സ് ബാസ്റ്റീന്‍, ഫിഷറീസ്, കൃഷി മന്ത്രി 6 ഇന്ത്യയുടെ വിദേശകാര്യ വകുപ്പിന്റെ കീഴിലുള്ള ഫോറിന്‍ സര്‍വ്വീസ് ഇന്‍സ്റ്റിറ്റ്യൂട്ടും, സെയ്ഷല്‍സ് വിദേശകാര്യ വകുപ്പും തമ്മിലുള്ള ധാരണാപത്രം ഫോറിന്‍ സര്‍വ്വീസ് ഇന്‍സ്റ്റിറ്റ്യൂട്ട് ഡില്‍ ശ്രീ. ജെ. എസ്. മുകുള്‍ ബാരി ഫോറെ വിദേശകാര്യ സെക്രട്ടറി
ഫിലിപ്പീന്‍സിലെ ഇന്ത്യന്‍ സമൂഹത്തെ പ്രധാനമന്ത്രി അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി, ഫിലിപ്പീന്‍സിലെ മനിലയില്‍ ഇന്ത്യന്‍ സമൂഹത്തെ അഭിസംബോധന ചെയ്തു. ആസിയാന്‍ മേഖല ഇന്ത്യയെ സംബന്ധിച്ചിടത്തോളം വളരെ പ്രധാനപ്പെട്ടതാണെന്നു പ്രധാനമന്ത്രി പറഞ്ഞു. ഈ മേഖലയുമായി ഇന്ത്യക്കുള്ള നീണ്ട പരമ്പരാഗതവും വൈകാരികവുമായ ബന്ധത്തെക്കുറിച്ച് അദ്ദേഹം ഓര്‍മിപ്പിച്ചു. ബുദ്ധനെക്കുറിച്ചും രാമായണത്തെക്കുറിച്ചും പ്രധാനമന്ത്രി വിശദീകരിച്ചു. ഈ പാരമ്പര്യം കാത്തുസൂക്ഷിക്കുന്നതില്‍ ഇന്ത്യന്‍ വംശജര്‍ക്കു നിര്‍ണായക പങ്കുണ്ടെന്ന് അദ്ദേഹം പറഞ്ഞു. മറ്റൊരു രാജ്യത്തിനും ഇന്ത്യ ഒരിക്കലും ദ്രോഹം ചെയ്തിട്ടില്ലെന്നു പ്രധാനമന്ത്രി വ്യക്തമാക്കി. ഒന്നും രണ്ടും ലോകമഹായുദ്ധങ്ങളുടെ കാലത്ത് വിദൂരനാടുകളില്‍ ജീവന്‍ ബലിയര്‍പ്പിക്കാന്‍ തയ്യാറായ ഒന്നര ലക്ഷത്തോളം ഇന്ത്യന്‍ ഭടന്മാരെക്കുറിച്ച് അദ്ദേഹം ഓര്‍മിപ്പിച്ചു. ഇന്ത്യയുടെ വര്‍ത്തമാനകാലവും സമാനമായി ശോഭനവും പ്രഭ ചൊരിയുന്നതും ആയിരിക്കണമെന്നു പ്രധാനമന്ത്രി കൂട്ടിച്ചേര്‍ത്തു. ഏഷ്യയുടെ നൂറ്റാണ്ടെന്നു വിളിക്കപ്പെടുന്ന 21ാം നൂറ്റാണ്ട് ഇന്ത്യയുടെ നൂറ്റാണ്ടാക്കാന്‍ ആവതെല്ലാം ചെയ്യണമെന്ന് അദ്ദേഹം ആവശ്യപ്പെട്ടു. പാവങ്ങളെ ശാക്തീകരിക്കാനായി ഗവണ്‍മെന്റ് നടപ്പാക്കിയ ജന്‍ധന്‍ യോജന, ഉജ്വല യോജന തുടങ്ങിയ പദ്ധതികളെക്കുറിച്ചു പ്രധാനമന്ത്രി പരാമര്‍ശിച്ചു. സബ്‌സിഡി, ആധാറുമായി ബന്ധപ്പെടുത്തുക വഴി ഉണ്ടായ നേട്ടങ്ങളും അദ്ദേഹം ചൂണ്ടിക്കാട്ടി.
യു.എസ്. വിദേശകാര്യ സെക്രട്ടറി റെക്‌സ് ഡബ്ല്യു.ടില്ലേഴ്‌സണ്‍ പ്രധാനമന്ത്രിയെ സന്ദര്‍ശിച്ചു

യു.എസ്. വിദേശകാര്യ സെക്രട്ടറി റെക്‌സ് ഡബ്ല്യു.ടില്ലേഴ്‌സണ്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. അധികാരമേറ്റശേഷം ആദ്യമായി ഇന്ത്യയിലെത്തിയ ടില്ലേഴ്‌സണെ പ്രധാനമന്ത്രി സ്വാഗതം ചെയ്തു. ഈ വര്‍ഷം ജൂണില്‍ പ്രസിഡന്റ് ട്രംപുമായി നടത്തിയ സൃഷ്ടിപരവും ദീര്‍ഘദൃഷ്ടിയോടുകൂടിയതുമായ ചര്‍ച്ചയെത്തുടര്‍ന്ന് ഉഭയകക്ഷി നയതന്ത്രപങ്കാളിത്തം നല്ല രീതിയില്‍ മെച്ചപ്പെട്ടുവരുന്നതിനെ പ്രധാനമന്ത്രി പ്രശംസിച്ചു. ഉഭയകക്ഷി കരാര്‍ എല്ലാ അര്‍ഥത്തിലും ശക്തിപ്പെടുത്തുന്നതിനു കൂടുതല്‍ നടപടികള്‍ കൈക്കൊള്ളുമെന്നു ടില്ലേഴ്‌സന്‍ നടത്തിയ ദൃഢപ്രതിജ്ഞ പ്രധാനമന്ത്രിയും ആവര്‍ത്തിച്ചു. ഇന്ത്യ-യു.എസ്. പങ്കാളിത്തം വര്‍ധിക്കുന്നത് ഇരു രാഷ്ട്രങ്ങള്‍ക്കു മാത്രമല്ല, മേഖലാതലത്തിലും ആഗോളതലത്തിലുമുള്ള സുസ്ഥിരതയ്ക്കും അഭിവൃദ്ധിക്കും ഗുണകരമാകുമെന്ന് ഇരുവരും ആവര്‍ത്തിച്ചു. പ്രസിഡന്റ് ട്രംപിന്റെ പുതിയ ദക്ഷിണേഷ്യന്‍ നയങ്ങളുടെ പശ്ചാത്തലത്തില്‍ ഭീകരവാദവും അവരുടെ കേന്ദ്രങ്ങളും അവര്‍ക്കു ലഭിക്കുന്ന പിന്തുണയും ഇല്ലാതാക്കുന്നതിനും അഫ്ഗാനിസ്ഥാനില്‍ ശാന്തിയും സുസ്ഥിരതയും കൊണ്ടുവരുന്നതിനും ഇരു രാജ്യങ്ങള്‍ക്കുമുള്ള പൊതു താല്‍പര്യം പ്രധാനമന്ത്രി ചൂണ്ടിക്കാട്ടി. പ്രധാനമന്ത്രിയോടൊപ്പം വിവിധ സ്ഥലങ്ങളിലേക്കു നടത്തിയ യാത്രകളെക്കുറിച്ചു ടില്ലേഴ്‌സണ്‍ അനുസ്മരിച്ചു. എല്ലാ രൂപത്തിലുമുള്ള ഭീകരവാദത്തെ തടുക്കാനും മേഖലാതലത്തില്‍ സുസ്ഥിരതയും സുരക്ഷയും പ്രോത്സാഹിപ്പിക്കാനുമായി ഫലപ്രദമായ സഹകരണം മെച്ചപ്പെടുത്തുന്നതിനെക്കുറിച്ച് ഇരുവരും ചര്‍ച്ച ചെയ്തു. നേരത്തേ, വിദേശകാര്യ മന്ത്രി സുഷമ സ്വരാജുമായും ദേശീയ സുരക്ഷാ ഉപദേഷ്ടാവ് അജിത് ദോവലുമായും ടില്ലേഴ്‌സണ്‍ വിശദമായ ചര്‍ച്ചകള്‍ നടത്തിയിരുന്നു.
ആറാമത് ഇന്ത്യ-ജർമ്മനി അന്തർ  ഗവൺമെന്റ് കൂടിയാലോചനയിൽ  ഒപ്പുവെച്ച കരാറുകളുടെ പട്ടിക

ക്രമ നമ്പർ ഉടമ്പടി ഒപ്പിട്ടവർ ഇന്ത്യ ജർമ്മനി നേതൃതലത്തിൽ 1. ഹരിതവും സുസ്ഥിരവുമായ വികസന പങ്കാളിത്തം സംബന്ധിച്ച സംയുക്ത പ്രഖ്യാപനം പ്രധാനമന്ത്രി നരേന്ദ്ര മോദി ചാൻസലർ ഒലാഫ് ഷോൾസ് മറ്റ്‌ ഉടമ്പടികൾ 2. മൂന്നാം രാജ്യങ്ങളിൽ ത്രികോണ വികസന സഹകരണ പദ്ധതികൾ നടപ്പിലാക്കൽ സംബന്ധിച്ച സംയുക്ത പ്രഖ്യാപനം വിദേശ കാര്യ മന്ത്രി ഡോ . എസ്സ് . ജയശങ്കർ സ്വെഞ്ച ഷൂൾസെ, ഫെഡറൽ സാമ്പത്തിക സഹകരണ, വികസന മന്ത്രി 3. ക്ലസ്സിഫൈഡ് വിവരങ്ങളുടെ കൈമാറ്റവും പരസ്പര സംരക്ഷണവും സംബന്ധിച്ച ഒരു കരാറിന്റെ സ്ഥാപനം, ഇന്ത്യൻ വിദേശകാര്യ മന്ത്രലയവും ജർമ്മൻ വിദേശകാര്യ ഓഫീസും തമ്മിൽ നേരിട്ട് ബന്ധം സ്ഥാപിക്കുന്നതിനുള്ള ഒരു കരാർ സ്ഥാപിക്കൽ സംബന്ധിച്ച സംയുക്ത പ്രഖ്യാപനം വിദേശ കാര്യ മന്ത്രി ഡോ . എസ്സ് . ജയശങ്കർ അന്നലീന ബെയർബോക്ക്, വിദേശകാര്യ മന്ത്രി 4. പുനരുപയോഗ ഊർജ പങ്കാളിത്തം സംബന്ധിച്ച ഇന്തോ–ജർമ്മൻ വികസന സഹകരണം വിദേശ കാര്യ മന്ത്രി ഡോ . എസ്സ് . ജയശങ്കർ സ്വെഞ്ച ഷൂൾസെ ഫെഡറൽ സാമ്പത്തിക സഹകരണ, വികസന മന്ത്രി 5. സമഗ്രമായ മൈഗ്രേഷനും മൊബിലിറ്റി പങ്കാളിത്തവും സംബന്ധിച്ച സംയുക്ത പ്രഖ്യാപനം വിദേശകാര്യ സെക്രട്ടറി വിനയ് ക്വത്ര മഹ്മൂത് ഓസ്ഡെമിർ ആഭ്യന്തര മന്ത്രാലയത്തിലെ പാർലമെൻററി സെക്രട്ടറി 6. ഇന്ത്യയിൽ നിന്നുള്ള കോർപ്പറേറ്റ് എക്സിക്യൂട്ടീവുകളുടെയും ജൂനിയർ എക്സിക്യൂട്ടീവുകളുടെയും വിപുലമായ പരിശീലന മേഖലയിലെ തുടർ സഹകരണം സംബന്ധിച്ച സംയുക്ത പ്രഖ്യാപനം ശ്രീ അനുരാഗ് ജെയിൻ വ്യവസായ, ആഭ്യന്തര വ്യാപാര പ്രോത്സാഹന വകുപ്പ് സെക്രട്ടറി ഉഡോ ഫിലിപ്പ്, സാമ്പത്തിക കാര്യ, കാലാവസ്ഥാ നടപടി മന്ത്രാലയത്തിലെ സ്റ്റേറ്റ് സെക്രട്ടറി വെർച്വൽ ഒപ്പിടൽ 7. ഇൻഡോ–ജർമ്മൻ ഗ്രീൻ ഹൈഡ്രജൻ കർമ്മ സേന ശ്രീ ആർ.കെ. സിംഗ്, വൈദ്യുതി, നവ പുനരുപയോഗ ഊർജ മന്ത്രി റോബർട്ട് ഹാബെക്ക്, സാമ്പത്തിക കാര്യ, കാലാവസ്ഥാ പ്രവർത്തനങ്ങളുടെ ഫെഡറൽ മന്ത്രി 8. അഗ്രോക്കോളജി സംബന്ധിച്ച സംയുക്ത പ്രഖ്യാപനം ശ്രീ നരേന്ദ്ര സിംഗ് തോമർ കൃഷി, കർഷക ക്ഷേമ മന്ത്രി , സ്വെഞ്ച ഷൂൾസെ ഫെഡറൽ സാമ്പത്തിക സഹകരണത്തിനും വികസനത്തിനും മന്ത്രി 9. വനഭൂവിഭാഗ പുനഃസ്ഥാപിക്കൽ സംബന്ധിച്ച സംയുക്ത പ്രഖ്യാപനം ശ്രീ ഭൂപേന്ദർ യാദവ് പരിസ്ഥിതി വനം കാലാവസ്ഥാ വ്യതിയാന മന്ത്രി സ്റ്റെഫി ലെംകെ, പരിസ്ഥിതി, പ്രകൃതി സംരക്ഷണം, ആണവ സുരക്ഷ, ഉപഭോക്തൃ സംരക്ഷണം എന്നിവയ്ക്കായുള്ള ഫെഡറൽ മന്ത്രി
എഫ്.സി.ഐ. ജീവനക്കാര്‍ക്ക് പെന്‍ഷനും വിരമിച്ചശേഷമുള്ള ചികില്‍സാപദ്ധതിയും നടപ്പാക്കുന്നതിനു മന്ത്രിസഭയുടെ അംഗീകാരം

പൊതുമേഖലാസംരംഭ വകുപ്പി(ഡി.പി.ഇ.)ന്റെ മാര്‍ഗനിര്‍ദേശപ്രകാരം ഫുഡ് കോര്‍പറേഷന്‍ ഓഫ് ഇന്ത്യ (എഫ്.സി.ഐ.) ജീവനക്കാര്‍ക്ക് പെന്‍ഷനും വിരമിച്ചശേഷമുള്ള ചികില്‍സാപദ്ധതിയും നടപ്പാക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദമന്ത്രിസഭാ യോഗം അംഗീകാരം നല്‍കി. നിലവിലുള്ള സാഹചര്യത്തില്‍ ഈ പദ്ധതികള്‍ നടപ്പാക്കാന്‍ ഒരു വര്‍ഷം 134.4 കോടി രൂപ ആവശ്യമായിവരും. എഫ്.സി.ഐ. ജീവനക്കാര്‍ക്കുള്ളു പുതിയ പെന്‍ഷന്‍ പദ്ധതിയുടെ സവിശേഷതകള്‍: 1. ആനുകൂല്യത്തിന് അര്‍ഹതപ്പെട്ടവര്‍: 1.12.2008നു ശമ്പളപ്പട്ടികയില്‍ പെട്ടവരോ അതിനുശേഷം നിയമിതരാവയരോ ആയ എല്ലാ കോര്‍പറേഷന്‍ ജീവനക്കാരും (I, II, III, IV വിഭാഗങ്ങളില്‍ പെട്ടവര്‍). 2. യോഗ്യത: പിരിയുംമുമ്പ് കുറഞ്ഞത് 15 വര്‍ഷത്തെ സേവനം. മരണം സംഭവിച്ചവര്‍ക്ക് ഇതു ബാധകമായിരിക്കില്ല. 3. നടപ്പാക്കപ്പെടുന്ന തീയതി: 01.12.2008 (വേതനം പുതുക്കിയുള്ള ആനുകൂല്യത്തിനു പ്രാബല്യമുള്ള തീയതി പ്രകാരം) 4. തൊഴില്‍ദാതാവ് അടയ്‌ക്കേണ്ട തുക: 1.12.2008നു നിലവിലുള്ളതോ അതിനുശേഷം നിയമിതരാകുകയോ ചെയ്ത എല്ലാ ജീവനക്കാര്‍ക്കും അടിസ്ഥാന ശമ്പളത്തിന്റെയും ഡി.എയുടെയും 10 ശതമാനം 5. ജീവനക്കാരന്‍ നിര്‍ബന്ധമായും നല്‍കിയിരിക്കേണ്ട തുക: അടിസ്ഥാനശമ്പളത്തിന്റെയും ഒരു മാസത്തെ ഡി.എയുടെയും 2 ശതമാനം. ജീവനക്കാരനു സ്വന്തം താല്‍പര്യത്തില്‍ അടയ്ക്കാവുന്ന തുക: അടിസ്ഥാന ശമ്പളത്തിന്റെയും ഒരു മാസത്തെ ഡി.എയുടെയും 25 ശതമാനം വരെ. 6. നേട്ടങ്ങള്‍: വിരമിക്കുമ്പോള്‍ നിശ്ചിത തുക വര്‍ഷാശന പെന്‍ഷന്‍, മരണം സംഭവിച്ചാല്‍ സാമ്പത്തിക സഹായം. വിരമിച്ച എഫ്.സി.ഐ. ജീവനക്കാര്‍ക്കുള്ള ചികില്‍സാപദ്ധതിയുടെ സവിശേഷതകള്‍ 1. ആര്‍ക്കൊക്കെ അപേക്ഷിക്കാം: ജീവനക്കാര്‍ പണം ലഭ്യമാക്കുന്ന വിരമിച്ചവര്‍ക്കായുള്ള ചികില്‍സാപദ്ധതിയില്‍ അംഗങ്ങളായിട്ടുള്ള I, II, III, IV വിഭാഗങ്ങളില്‍ പെട്ട എല്ലാ ജീവനക്കാരും വിരമിച്ച ജീവനക്കാരും. 2. യോഗ്യത: പിരിയുംമുമ്പ് കുറഞ്ഞത് 15 വര്‍ഷത്തെ സേവനം. മരണം സംഭവിച്ചവര്‍ക്ക് ഇതു ബാധകമായിരിക്കില്ല. 3. തൊഴില്‍ദാതാവ് അടയ്‌ക്കേണ്ട തുക: 01.04.2016 മുതല്‍ പ്രാബല്യത്തിലുള്ള അടിസ്ഥാന ശമ്പളത്തിന്റെയും ഡി.എയുടെയും 3.83 ശതമാനം 4. ജീവനക്കാരന്‍ അടയ്‌ക്കേണ്ട തുക: വിരമിക്കുന്ന സമയത്തോ വിരമിക്കുംമുമ്പ് മരിച്ചെങ്കില്‍ അപ്പഴോ ലഭിച്ചിരുന്ന അടിസ്ഥാന ശമ്പളവും ഡി.എയും അഥവാ കുറഞ്ഞതു പതിനായിരം രൂപ. 5. ആനുകൂല്യം: വാര്‍ഷിക പരിധിക്കു വിധേയമായി വിരമിച്ച അംഗം, ജീവിതപങ്കാളി, ആശ്രയിച്ചുകഴിയുന്ന ഭിന്നശേഷിയുള്ള കുട്ടി എന്നിവര്‍ക്ക് ഇന്ത്യയിലെ ഏത് ആശുപത്രിയിലും ചികില്‍സ നേടുന്നതിനുള്ള ചെലവുകള്‍.
പ്രധാനമന്ത്രി ആഗസ്റ്റ് 24ന് ഹരിയാനയും പഞ്ചാബും സന്ദർശിക്കും

പ്രധാനമന്ത്രി ശ്രീ നരേന്ദ്ര മോദി 2022 ആഗസ്ത് 24-ന് ഹരിയാനയും പഞ്ചാബും സന്ദർശിക്കും. രണ്ട് സുപ്രധാന ആരോഗ്യ സംരംഭങ്ങൾ പ്രധാനമന്ത്രി രാഷ്ട്രത്തിന് സമർപ്പിക്കുന്നതിന് ഈ ദിവസം സാക്ഷ്യം വഹിക്കും. രാവിലെ 11 മണിക്ക് ഹരിയാനയിലെ ഫരീദാബാദിൽ പ്രധാനമന്ത്രി അമൃത ആശുപത്രി ഉദ്ഘാടനം ചെയ്യും. അതിനുശേഷം, പ്രധാനമന്ത്രി മൊഹാലിയിൽ ഉച്ച തിരിഞ്ഞു ഏകദേശം 02:15 ന് ന്യൂ ചണ്ഡിഗഡ്, സാഹിബ്സാദ അജിത് സിംഗ് നഗർ ജില്ലയിൽപ്പെട്ട മുള്ളൻപൂരിലെ ‘ഹോമി ഭാഭ കാൻസർ ഹോസ്പിറ്റൽ & റിസർച്ച് സെന്റർ’ രാജ്യത്തിന് സമർപ്പിക്കുകയും ചെയ്യും. പ്രധാനമന്ത്രി ഹരിയാനയിൽ ഫരീദാബാദിലെ അമൃത ആശുപത്രി പ്രധാനമന്ത്രി ഉദ്ഘാടനം ചെയ്യുന്നതോടെ ദേശീയ തലസ്ഥാന മേഖലയിൽ (എൻസിആർ) ആധുനിക മെഡിക്കൽ അടിസ്ഥാനസൗകര്യങ്ങളുടെ ലഭ്യതയ്ക്ക് ഉത്തേജനം ലഭിക്കും. മാതാ അമൃതാനന്ദമയി മഠത്തിന് കീഴിലുള്ള സൂപ്പർ സ്പെഷ്യാലിറ്റി ആശുപത്രിയിൽ 2600 കിടക്കകൾ സജ്ജീകരിക്കും. 6000 കോടി രൂപ ചെലവിൽ നിർമിക്കുന്ന ആശുപത്രി ഫരീദാബാദിലെയും എൻസിആർ മേഖലയിലെയും ജനങ്ങൾക്ക് അത്യാധുനിക ആരോഗ്യ സംരക്ഷണ സൗകര്യങ്ങൾ നൽകും. പ്രധാനമന്ത്രി പഞ്ചാബിൽ പഞ്ചാബിലെയും അയൽ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും നിവാസികൾക്ക് ലോകോത്തര ക്യാൻസർ പരിചരണം നൽകാനുള്ള ശ്രമത്തിൽ, സാഹിബ്സാദ അജിത് സിംഗ് നഗർ ജില്ലയിൽ (മൊഹാലി) മുള്ളൻപൂരിലെ മുള്ളൻപൂരിൽ പ്രധാനമന്ത്രി 'ഹോമി ഭാഭാ കാൻസർ ഹോസ്പിറ്റൽ & റിസർച്ച് സെന്റർ' രാജ്യത്തിന് സമർപ്പിക്കും. കേന്ദ്ര ഗവൺമെന്റിന്റെ ആണവോർജ്ജ വകുപ്പിന് കീഴിലുള്ള എയ്ഡഡ് സ്ഥാപനമായ ടാറ്റ മെമ്മോറിയൽ സെന്ററാണ് 660 കോടിയിലധികം രൂപ ചെലവഴിച്ച്‌ ആശുപത്രി നിർമിച്ചത്. കാൻസർ ഹോസ്പിറ്റൽ 300 കിടക്കകളുള്ള ഒരു ടെർഷ്യറി കെയർ ഹോസ്പിറ്റലാണ്, കൂടാതെ സർജറി, റേഡിയോ തെറാപ്പി, മെഡിക്കൽ ഓങ്കോളജി – കീമോതെറാപ്പി, ഇമ്മ്യൂണോതെറാപ്പി, മജ്ജ മാറ്റിവയ്ക്കൽ തുടങ്ങിയ ലഭ്യമായ എല്ലാ ചികിത്സാ രീതികളും ഉപയോഗിച്ച് എല്ലാത്തരം ക്യാൻസറുകൾക്കും ചികിത്സിക്കുന്നതിനുള്ള ആധുനിക സൗകര്യങ്ങൾ സജ്ജീകരിച്ചിട്ടുണ്ട്. സംഗ്രൂരിലെ 100 കിടക്കകളുള്ള ആശുപത്രി പ്രവർത്തിക്കുന്നതോടെ ഈ മേഖലയിലെ കാൻസർ പരിചരണത്തിന്റെയും ചികിത്സയുടെയും ഒരു 'പ്രധാന കേന്ദ്രമായി ഇത് മാറും . –ND–
റെയില്‍ മേഖലയില്‍ ജപ്പാനുമായും റഷ്യയുമായും ധാരണാപത്രം

താഴെപ്പറയുന്ന ധാരണാപത്രങ്ങളും സഹകരണത്തിനായുള്ള ധാരണകളും സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്രമന്ത്രിസഭാ യോഗത്തെ ബോധിപ്പിച്ചു. 1) 2015 ഡിസംബര്‍ 11ന് റെയില്‍ മേഖലയില്‍ സഹകരിക്കുന്നതിനായി റെയില്‍വേ മന്ത്രാലയവും ജപ്പാന്‍ ലാന്‍ഡ്, ഇന്‍ഫ്രാസ്ട്രക്ചര്‍, ട്രാന്‍സ്‌പോര്‍ട്ട് ആന്‍ഡ് ടൂറിസം മന്ത്രാലയവും തമ്മില്‍ ഏര്‍പ്പെട്ട കരാര്‍. 2) 2015 ഡിസംബര്‍ 24നു റെയില്‍ രംഗത്തു സാങ്കേതിക സഹകരണത്തിനായി റെയില്‍വേ മന്ത്രാലയവും ജോയിന്റ് സ്‌റ്റോക്ക് കമ്പനിയായ ‘റഷ്യന്‍ റെയില്‍വേസും’ ഒപ്പുവെച്ച കരാര്‍. 3) 2015 ഡിസംബര്‍ 11നു സാങ്കേതിക സഹകരണത്തിനായി റിസര്‍ച്ച് ഡിസൈന്‍സ് ആന്‍ഡ് സ്റ്റാന്‍ഡേര്‍ഡ്‌സ് ഓര്‍ഗനൈസേഷനും ജപ്പാന്‍ റെയില്‍വേ ടെക്‌നിക്കല്‍ റിസര്‍ച്ച് ഇന്‍സ്റ്റിറ്റ്യൂട്ടും ഒപ്പുവെച്ച കരാര്‍.